Afrikaans: Hierdie artikel ondersoek die gebruik van Plek Faktore (PF) as ’n empiriese hulpmiddel vir die oorskakeling van konstruksiepryse vanaf een plek na prys op ’n ander plek. Die oogmerk was om PF’s vir geselekteerde plekke te genereer om sodoende ’n belangstelling in die konsep aan te wakker. Eerstens is plekfaktore wat konstruksiepryse beïnvloed deur middel van ’n literatuurstudie geïdentifiseer. Daarna, gebasseer op ’n hipotetiese projek is Lagos, Ibadan, Port Harcourt en Abuja (met Lagos as die basis plek) as loots plekke gebruik om PF’s vir die vier plekke te bereken. Die verkrygde PF’s is waardes toegevoeg deur tenderpryse te gebruik vir skoolprojekte van die Universal Basic Education Programme wat deur die federale regering van Nigerië gefinansier is. Die resultate het gewys dat tenderprysvlakke hoër was in Abuja en Port Harcourt en laer in Ibadan, vergelykend met Lagos (die basis plek) op die basis van hulle plekverskille. Alhoewel die resultate wys dat die ware waardes van die PF’s met slegs 8% onderskat is, wat goed is in vergeleke met die aanvaarbare vlak van voorafprysskatingsakkuraatheid vir bourekenaars, het die onvoldoende en geringe data wat gebruik is die statistiese betroubaarheid daarvan verminder. Daar word gehoop, dat meer uitgebreide studies, gebaseer op meer plekke en deur gebruik van meer projekvoorbeelde, in die toekoms uitgevoer sal word vir die ontwikkeling van PF’s vir konstruksieprysskatings in Nigerië.